בארץ הפראות שמן זה יפה וגבוה גבוה יותר, ונמוך נמוך יותר יש שם סוסים מנומרים בצבעי חום ודבש ועשבים שוטים ללחך עשב מרגיע בהונות הגעתי לשם על סוס ארך רגליים פילים מכונפים ושטיח מעופף שהביאו אותי עד הלום בלי יכולת שלא להתפעל מהיופי האינסופי של ארץ נחשלת זו התפרקדתי עירום כמו בתוך ענן בדשאים ובשדות הצבעוניים האינסופיים וטיפסתי על עצי באובב לראות למרחקים נופים שונים ומשונים, מסילות לא ישרות של רכבות בננה צבעוניות מהירות נחשולי גלים מכים באדמה חרבה כיופייך, כך נשגב יופי ארץ זו כדור גבינה לבנה משדייך שלך, אישה.